Tameddurt yebran i yicuḍaḍ-is ɣef ddiq n tezrugin-ines, tacmet n leḥwari-ines . «Tidet kan , si 62 ɣer ussan-a ineggura, taddart-nneɣ tella teggursel, tezdew deg ussu n- uglugel, teqqen ɣer rrebg n ustehzi anda ḥedd ur d yecqi deg yir liḥala deg ttidiren imawlan-is. Iberdan-is nhudden, d ifermacen , ččen-ten ixemǧǧan armi asenher gar-asen yecba awezɣi. Rnu ɣef aya ammus yettnamḍaren di yal amkan, takka n ilefḍan isebɣen leḥwaṛi-s wakali. Lhaṣun mebla ma nessaɣzef awal , ur yelli i yesefraḥen neɣ i-ijbden amdan ɣer din. Xas ini d tamara iɣ-yeqnen ɣer-s wala lebɣi." Iɣ-id yenna yiwen seg imzedaɣ n taddart-agi.